Ujukomaarv
Ujukomaarv või liikuva komaga arv (inglise keeles floating-point number) on andmetüüp, mis on loodud esitamaks väga suuri ja väga väikseid arve, mida oleks ebaotstarbekas esitada täisarvudena. Ujukomaarv on paigutatav arvuti mällu kolme komponendi, märgi, arvu tüve ehk mantissi ja astendaja ehk eksponendiga. Ujukomaarvu väärtus avaldub korrutisena kujul arvu märk ⋅ arvu tüvi ⋅ astme alus astendaja {\displaystyle {\text{arvu märk}}\cdot {\text{arvu tüvi}}\cdot {\text{astme alus}}^{\text{astendaja}}} . Termin "ujukoma" viitab sellele, et komakoht on liigutatav – seda saab paigutada mantissi suhtes nii paremale kui ka vasakule. Iga lõplik arv on kirjeldatud kolme komponendiga: s = märk (0 või 1),  c = arvu tüvi,  q = astendaja {\displaystyle s={\text{märk (0 või 1), }}c={\text{arvu tüvi, }}q={\text{astendaja}}} . Lõpliku arvu väärtus on ( − 1 ) s ⋅ c ⋅ b q {\displaystyle (-1)^{s}\cdot c\cdot b^{q}} , kus b on astme alus.